**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**Az enyhülési folyamat kezdete**

**1). 1953-ban meghalt Sztálin.
 Ezután a Szovjetunió és az USA között a hidegháborús feszültség
 jelentősen csökkent.
 Ezt a folyamatot enyhülésnek nevezzük.
 Hruscsov szakított Sztálin örökségével.
 Elítélte a sztálinizmus bűneit és a személyi kultuszt is.**

**2). Megjelent a békés egymás mellett élés gondolata.
 Ausztria négyhatalmi megszállása véget ért, és az ország visszanyerte
 önállóságát.**

**Berlini fal**

**3). Amikor az NSZK-t felvették a NATO-ba, válaszul megalakult a
 kommunista tábor katonai szövetsége, a Varsói Szerződés 1955-ben.
 Újabb ellentét alakult ki Nyugat-Berlin miatt.
 1961-ben felépítették a hírhedt berlini falat is.**

**A kubai rakétaválság és következményei**

**4). A szuperhatalmak között újabb háborús veszélyt jelentett a kubai
 rakétaválság.
 A Szovjetunió 1962-ben támadó rakétákat akart telepíteni Kubába.
 A világot néhány napon át az atomháború réme fenyegette.
 Annyi atomfegyver volt, hogy bevetésük világméretű pusztulást
 okozott volna.
 Kialakult az „elrettentés egyensúlya”.**

**5). Sztálin halála után sorra bontakoztak ki a kommunizmus elleni
 tiltakozó akciók Közép-Európában.
 Lengyelországban több alkalommal robbantak ki nagyobb tüntetések,
 lázongások a rendszer ellen.
 Az ugyancsak 1956-ban kirobbant magyar forradalmat viszont már
 fegyverrel verte le a Szovjetunió.
 Csehszlovákiában 1968-ban ellenzéki csoportok szabad választásokat,
 demokráciát, a Varsói Szerződésből való kilépést követeltek.
 A szovjet hadsereg szövetségeseivel együtt bevonult Csehszlovákiába.**

**6). 1970-es évek elejére ismét enyhült a szuperhatalmak közötti
 szembenállás.
 Az NSZK ugyanis elismerte az NDK önálló állami létét, és egy
 szerződésben elfogadta Lengyelország nyugati határait is.**

 **Az enyhülési politika csúcspontja az 1975-ös helsinki értekezlet volt.
 Rögzítették a határok sérthetetlenségét, valamint az alapvető emberi
 jogokat.
 Ígéretet tettek a külföldi újságok és könyvek terjesztésének
 engedélyezésére is.
 A vasfüggöny mögött élő emberek is egyre jobban megismerhették a
 nyugati világot.**

**Fogalmak – Évszámok**

**1953 – J. V. Sztálin a Szovjetunió és kommunista világ első számú
 vezetőjének halála**

**1956 – az SZKP ( Szovjetunió Kommunista Pártja ) XX. kongresszusa,
 ahol feltárják a sztálinizmus bűneit, hibáit**

**Nyikita Szergejevics Hruscsov - szovjet kommunista politikus volt, Sztálin
 halála után, 1953-tól 1964-ig a Szovjetunió
 Kommunista Pártja (SZKP) első titkára
 volt**

**1961 – Berlinben a felépítik a falat Kelet-Berlin körül**

**Kubai rakétaválság – a Szovjetunió és az Egyesült Államok világháborúval
 fenyegető konfliktusa ( ellentéte ) a szovjetbarát
 Kubába telepítendő atomrakéták miatt**

**J.F. Kennedy – az USA elnöke a rakétaválság idején
 1963. novemberében, máig tisztázatlan körülmények között
 merénylet áldozata lesz**

**1968 – a Varsói Szerződés csapatai bevonulnak Csehszlovákiába**

**Helsinki értekezlet – az 1975-ben az enyhülés folyamatának
 csúcspontjaként megtartott értekezlet**